Den atlantiske orkansesongen 2010

Den atlantiske orkansesongen 2010 er den perioden av 2010 hvor tropiske sykloner vil dannes i Atlanterhavet. Orkansesongen begynner offisielt 1. juni og varer frem til 30. november. Det er i denne perioden hvert år de fleste tropiske systemer dannes i Atlanterhavet, men tropiske sykloner kan i teorien dannes når som helst. Skulle en syklon dannes mellom 1. desember og 1. januar, vil den bli offisielt regnet som en del av orkansesongen 2010.


== Sesongprognose ==
Philip J. Klotzbachs team ved Colorado State University (tidligere ledet av William M. Gray) har definert det gjennomsnittlige antallet sykloner per sesong (1950 til 2010) som 9,6 tropiske stormer, 5,9 orkaner, 2,3 større orkaner (stormer som når kategori 3 eller høyere på Saffir-Simpson-skalaen) og en akkumulert syklonenergi-indeks (ACE-indeks) på 96,1. NOAA definerer en sesong som over normalen, nær normalen og under normalen ved en kombinasjon av antall navngitte stormer, antall orkaner, antall større orkaner og ACE-indeksen.Klotzbachs team publiserte sin første prognose for sesongen 9. desember 2009, og forutså gjennomsnittlig til over gjennomsnittlig aktivitet (11 til 16 navngitte stormer, 6 til 8 orkaner og 3 til 5 større orkaner og en ACE-indeks på 100-162). Teamet la vekt på at El Niño-hendelsen som pågikk fra 2009 til 2010 sannsynligvis vil ebbe ut ved begynnelsen av sesongen. Klotzbachs team publiserte en oppdatert prognose 7. april 2010. Teamet forutså denne gangen over gjennomsnittlig aktivitet (15 navngitte stormer, 8 orkaner og 4 større orkaner), og nevnte den avsluttende El Niño-hendelsen og høye temperaturer i Atlanterhavet som potensielle viktige faktorer.


== Stormer ==


=== Orkanen Alex ===
Hovedartikkel: Orkanen Alex
En tropisk bølge beveget seg ut fra kysten av Afrika i midten av juni. På sin ferd vestover utviklet den seg nesten til et tropisk lavtrykk, og forholdene lå til rette for utvikling av systemet. Sterkt skjær førte imidlertid til en svekkelse av systemet og det ble etterhvert liten fare for at det skulle utvikle seg videre. I de etterfølgende dagene varierte systemet i styrke og var igjen nær å utvikle seg, men skjær svekket systemet igjen. Da uværet nådde de vestlige delene av Karibia ble det bedre organisert og 25. juni ble det oppgradert til sesongens første tropiske lavtrykk. Dagen etter ble det tropiske lavtrykket oppgradert og navngitt den tropiske stormen Alex. På sin ferd over Yucatán-halvøya ble stormen svekket og nedgradert til tropisk lavtrykk. Da systemet beveget seg inn over den sørlige Mexicogulfen, økte det i styrke igjen og ble raskt oppgradert til tropisk storm. 30. juni ble den tropiske stormen oppgradert til kategori 1-orkan.


=== Tropiske lavtrykk #2 ===
Den 3. juli, dagen da orkanen Alex gikk i oppløsning, produserte en tropisk bølge tordenvær over to områder i det vestlige karibiske hav. Dagen etter begynte systemet å vise tegn på å bli bedre organisert samtidig som trykket i regionen begynte å falle. Etter å ha krysset Yucatán-halvøya og nådd Mexicogulfen ble derimot systemet dårligere organisert, selv om forholdene var ventet å bli mer fordelaktige for utvikling. 7. juli ble tordenværet mer konsentrert, og 8. juli, da systemet lå ca 495 km øst for La Pesca i Tamaulipas, var det organisert nok til å bli oppgradert til tropisk lavtrykk. Det tropiske lavtrykket lå i et område med varmt sjøvann og en relativt lav mengde med vindskjær. Det ble sendt ut tropisk storm-varsel for kysten av det nordøstlige Mexico og det sørlige Texas, samme område som ble hardt rammet av orkanen Alex. Klokken 15.15 UTC traff det tropiske lavtrykket land på South Padre Island i Texas med en vindstyrke på 35 mph.


== Stormnavn ==
Følgende navn vil bli brukt for stormene som måtte dannes i Atlanterhavet i 2010. Om noen navn blir pensjonert etter sesongen vil bli bestemt av Verdens meteorologiorganisasjon våren 2011. Navnene som ikke tas ut av bruk vil bli brukt igjen i 2016. Dette er samme navn som ble brukt i 2004, med unntak av Colin, Fiona, Igor og Julia, som erstattet de fire store orkanene som traff Florida i USA i 2004: Charley, Frances, Ivan og Jeanne.

Alex (orkan)
Bonnie (tropisk storm)
Colin (tropisk storm)
Danielle (orkan)
Earl (orkan)
Fiona (tropisk storm)
Gaston (tropisk storm)
Igor (orkan)
Julia (orkan)
Karl (orkan)
Lisa (orkan)
Matthew (tropisk storm)
Nicole
Otto
Paula
Richard
Shary
Tomas
Virginie (ikke brukt)
Walter (ikke brukt)


== Referanser ==


== Eksterne lenker ==
National Hurricane Center
National Hurricane Center's Atlantic Tropical Weather Outlook
Tropical Cyclone Formation Probability Guidance Product